**«Бекітемін»**

**«Дарын» РҒПО директоры**

**\_\_\_\_\_\_\_\_\_\_\_\_\_А. Боранбай**

**«\_\_\_\_» \_\_\_\_\_\_\_\_\_\_\_ 2020 ж.**

**8-11 сынып оқушылары арасында**

**әл-Фараби атындағы республикалық ғылыми конкурстың**

**ЕРЕЖЕСІ**

**І. Жалпы ережелер**

1. 8-11 сынып оқушылары арасында әл-Фараби атындағы республикалық ғылыми конкурсы (бұдан әрі - Конкурс) орта ғасырдың атақты ойшылы, ұлы ғалымы Әбу Насыр әл-Фарабидің 1150 жылдығын мерекелеу шеңберінде өткізіледі.

2. Конкурсты ұйымдастырушы Қазақстан Республикасы Білім және ғылым министрлігі (бұдан әрі - ҚР БҒМ) «Дарын» республикалық ғылыми-практикалық орталығы (бұдан әрі - «Дарын» РҒПО) болып табылады.

**ІІ. Конкурстың мақсаты мен міндеттері**

3. Конкурстың негізгі мақсаты дарынды балаларды анықтау, дамыту және қолдау, балалар мен жасөспірімдердің ғылыми-зерттеу қызметіне қызығушылығын дамыту болып табылады.

4. Конкурстың міндеттері:

* Орта ғасырдың атақты ойшылы, ұлы ғалым-энциклопедист Әбу Насыр әл-Фарабидің қызметін зерттеуге өскелең ұрпақтың қызығушылығын ынталандыру;
* Жасөспірімдер арасында ғылыми білім мен зияткерлік-шығармашылық қызметті дәріптеу;
* Оқырмандардың ой-өрісін кеңейту;
* Шығармашылық дарынды оқушыларды анықтау және қолдау.

**ІІІ. Конкурсты өткізу шарттары және қатысушылар**

5. Конкурсқа жалпы білім беру ұйымдарының 8-11-сынып оқушылары, ТжКББ ұйымдарының 1, 2 курс студенттері қатыса алады.

6. Конкурс 7 секция бойынша қашықтықтан өткізіледі:

I. Физика

II. Жер және ғарыш туралы ғылымдар

III. Математика

IV. Информатика

V. Биология

VI. Химия

VII. Қоршаған ортаны және адам денсаулығын қорғау.

7. Әр облыстың, Нұр-Сұлтан, Алматы, Шымкент қалаларының білім басқармалары және Республикалық білім беру ұйымдары, «Назарбаев Зияткерлік мектептері» ДББҰ және колледждер әр секция бойынша 2 ғылыми жобадан ұсынады.

8. Конкурсқа командалық жобалар қабылданбайды, жеке зерттеушілер қатысады.

9. Конкурсқа әр қатысушыдан бір бағытта 1 жұмыс қабылданады. Жұмыстарға авторлық құқықтар конкурс қатысушыларында сақталады. Жоба авторлары үшінші тұлғалардың авторлық құқықтарының сақталуына жауап береді.

10. Конкурсқа жіберілген жоба жазбалары Antiplagiat жүйесінен өтеді.

11. Егер конкурстың кез келген кезеңінде жұмыстың осы Ережеге сәйкес еместігі анықталса, ұйымдастыру комитеті бұл туралы авторды уақтылы хабардар ету мүмкіндігіне қарамастан жұмысты бұғаттайды.

12. Зерттеу жұмыстарының тақырыбына, олардың деңгейіне, қолданылған әдістеріне шектеу қойылмайды. Қатысушы ғылыми жобаның тақырыбын таңдауға, зерттеудің түрлі әдістерін қолдануға құқылы.

13. Ғылыми жобаларға қойылатын талаптар:

* баяндаманың жалпы көлемі (мәтіні + суреттер (диаграммалар) + суреттерге түсінік + таблицалар + сілтеме) 2,5 баспа парақтан (1 баспа парағы – 25 бет) аспауы тиіс;
* ғылыми жоба Windows үшін WORD форматында немесе TEX форматында екі дана, қаріп өлшемі - 14, жол арасының интервалы - 1,5;
* жұмыс зерттеушілік бағытта жазылуы керек;
* ғылыми жұмыстың мазмұнында жаңашылдық, өзектілік және белгілі нәтижелермен салыстырылған болуы тиіс;
* ғылыми жұмыста автордың жеке нәтижелері көрсетілген болуы тиіс;
* әрбір ғылыми жобаға қатысушы қосымшада көрсетілген нысан бойынша сұранысын тіркеуі тиіс (1-Қосымша);
* көрсетілген талаптарға сәйкес келмейтін ғылыми жобалар Конкурсқа қабылданбайды.

14. Жұмысты бағалауда мыналарға көңіл бөлінеді:

* зерттеулердің теориялық мазмұнының тереңділігі;
* алынған эксперименталдық нәтижелердің көлемі;
* жұмыстың ғылыми және практикалық маңыздылығы;
* нәтижелердің дұрыс негізделгендігі;
* автордың өзіндік жұмысының көлемі;
* таңдаған тақырып бойынша автордың қазіргі заманғы ғылыми зерттеулердің нәтижелерін білу деңгейі;
* жұмысты әзірлеу және ұсыну түрі.

15. Конкурстың ресми тілдері – қазақ, орыс және ағылшын.

16. Конкурсқа қатысу жөнінде сұраныс хатты облыстық, Нұр-Сұлтан, Алматы және Шымкент қалаларының білім басқармалары, «Назарбаев зияткерлік мектептері» ДББҰ, РББҰ хат арқылы ұйымдастыру комитетіне project@daryn.kz электронды поштасына (қоса берілген нысан бойынша) жіберу қажет.

**IV. Қорытындылау, жеңімпаздар мен жүлдегерлерді марапаттау**

17. Ғылыми жұмыстарды қазылар алқасы бағалайды, олардың құрамын Байқаудың ұйымдастыру комитеті бекітеді.

18. Ең жақсы ғылыми-зерттеу жұмыстары Қазақстан Республикасы Білім және ғылым министрлігінің I, II және III дәрежелі дипломдарымен марапатталады.

19. Қатысушыларды көтермелеу, қолдау ретінде Ұйымдастыру комитеті «Дарын» РҒПО-ның грамоталарын тағайындайды.

**V. Қаржыландыру**

20. Конкурсты ұйымдастыру және өткізу бойынша қаржылық шығыстар бекітілген сметаға сәйкес жүргізіледі.